CELEX: 32020R0777
Language: el
Date: 2020-06-12 00:00:00
Title: Εκτελεστικός κανονισμός (ΕΕ) 2020/777 της Επιτροπής της 12ης Ιουνίου 2020 για την τροποποίηση του εκτελεστικού κανονισμού (ΕΕ) 2018/763 όσον αφορά τις ημερομηνίες εφαρμογής και ορισμένες μεταβατικές διατάξεις μετά την παράταση της προθεσμίας μεταφοράς της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο (Κείμενο που παρουσιάζει ενδιαφέρον για τον ΕΟΧ)

15.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 188/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/777 ΤΗΣ ΕΠΙΤΡΟΠΗΣ
         της 12ης Ιουνίου 2020
         για την τροποποίηση του εκτελεστικού κανονισμού (ΕΕ) 2018/763 όσον αφορά τις ημερομηνίες εφαρμογής και ορισμένες μεταβατικές διατάξεις μετά την παράταση της προθεσμίας μεταφοράς της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για την ασφάλεια των σιδηροδρόμων (1), και ιδίως το άρθρο 10 παράγραφος 10,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2016/798 τροποποιήθηκε με την οδηγία (ΕΕ) 2020/700 (2), προκειμένου να δοθεί στα κράτη μέλη η δυνατότητα να παρατείνουν την προθεσμία για να θέσουν σε ισχύ τις αναγκαίες εθνικές νομοθετικές, κανονιστικές και διοικητικές διατάξεις για να συμμορφωθούν προς τις διατάξεις που αναφέρονται στο άρθρο 33 παράγραφος 1 της οδηγίας (ΕΕ) 2016/798.
                  
               
                     (2)
                  
                  
                     Η αξιολόγηση των αιτήσεων για πιστοποιητικό ασφάλειας σύμφωνα με την οδηγία 2004/49/ΕΚ του Ευρωπαϊκού Κοινοβουλίου και του Συμβουλίου (3), για τις οποίες το πιστοποιητικό ασφάλειας θα έπρεπε να εκδοθεί πριν από τις 16 Ιουνίου 2020, ενδέχεται να καθυστερήσει λόγω της έξαρσης της νόσου COVID-19. Ως εκ τούτου, στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2 της οδηγίας (ΕΕ) 2016/798 και όπου η οδηγία (ΕΕ) 2016/798 πρόκειται να εφαρμοστεί από τις 16 Ιουνίου 2020, η εθνική αρχή ασφάλειας (στο εξής: ΕΑΑ) θα πρέπει, κατόπιν αιτήματος του αιτούντος, να εξακολουθήσει την αξιολόγηση πέραν της ημερομηνίας αυτής. Η ΕΑΑ θα πρέπει να ολοκληρώσει την αξιολόγηση αυτή και να εκδώσει το πιστοποιητικό ασφάλειας πριν από τις 30 Οκτωβρίου 2020.
                  
               
                     (3)
                  
                  
                     Όσον αφορά τα κράτη μέλη που έχουν ενημερώσει τον Οργανισμό Σιδηροδρόμων της Ευρωπαϊκής Ένωσης (στο εξής: ο Οργανισμός) και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798, η εφαρμογή ορισμένων διατάξεων του εκτελεστικού κανονισμού (ΕΕ) 2018/763 της Επιτροπής (4) θα πρέπει να αναβληθεί και να ισχύσει από τις 31 Οκτωβρίου 2020. Θα πρέπει επίσης να προσαρμοστούν οι μεταβατικές διατάξεις που προβλέπονται στον εκτελεστικό κανονισμό (ΕΕ) 2018/763.
                  
               
                     (4)
                  
                  
                     Οι αιτούντες μπορεί να έχουν καταρτίσει αιτήσεις σύμφωνα με τον εκτελεστικό κανονισμό (ΕΕ) 2018/763, ενόψει της τρέχουσας προθεσμίας υποβολής αιτήσεων. Οι αιτήσεις που καταρτίζονται σύμφωνα με τον εκτελεστικό κανονισμό (ΕΕ) 2018/763 θα πρέπει να περιλαμβάνουν όλα τα αναγκαία αποδεικτικά στοιχεία για την πιστοποίηση ασφάλειας των σιδηροδρομικών επιχειρήσεων βάσει είτε της οδηγίας 2004/49/ΕΚ είτε της οδηγίας (ΕΕ) 2016/798. Ως εκ τούτου, θα πρέπει να επιτρέπεται στους αιτούντες να υποβάλλουν, στις εθνικές αρχές ασφάλειας των κρατών μελών που έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798, αιτήσεις στις οποίες απαριθμούνται αποδεικτικά στοιχεία σύμφωνα με τον εκτελεστικό κανονισμό (ΕΕ) 2018/763 της Επιτροπής. Οι εθνικές αρχές ασφάλειας θα πρέπει να αποδέχονται τις εν λόγω αιτήσεις, χωρίς να απαιτείται αναθεωρημένη αίτηση.
                  
               
                     (5)
                  
                  
                     Επομένως, ο εκτελεστικός κανονισμός (ΕΕ) 2018/763 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 28 παράγραφος 1 της οδηγίας (ΕΕ) 2016/798.
                  
               
                     (7)
                  
                  
                     Ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, προκειμένου να διασφαλιστεί η αποτελεσματικότητα των μέτρων που προβλέπονται σε αυτόν,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2018/763 τροποποιείται ως εξής:
            
                        1)
                     
                     
                        στο άρθρο 2, το σημείο 5) αντικαθίσταται από το ακόλουθο κείμενο:
                        
                                    «5)
                                 
                                 
                                    “σχετική ημερομηνία”: η 16η Ιουνίου 2019 όσον αφορά τα κράτη μέλη που δεν έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2 της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο. Η 16η Ιουνίου 2020 όσον αφορά τα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2 της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο και που δεν έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798. Η 31η Οκτωβρίου 2020 όσον αφορά τα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2α της οδηγίας (ΕΕ) 2016/798, ότι έχουν παρατείνει περαιτέρω την περίοδο μεταφοράς της εν λόγω οδηγίας στο εθνικό δίκαιο.»·
                                 
                              
                  
                        2)
                     
                     
                        το άρθρο 15 τροποποιείται ως εξής:
                        
                                    α)
                                 
                                 
                                    παρεμβάλλεται η ακόλουθη παράγραφος 4α:
                                    
                                       «4α.   Παρά τις παραγράφους 1 έως 4, στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2 της οδηγίας (ΕΕ) 2016/798 και όπου η οδηγία (ΕΕ) 2016/798 εφαρμόζεται από τις 16 Ιουνίου 2020, η ΕΑΑ, κατόπιν αιτήματος του αιτούντος, εξακολουθεί να διενεργεί την αξιολόγηση των αιτήσεων για πιστοποιητικό ασφάλειας σύμφωνα με την οδηγία 2004/49/ΕΚ, πέραν της 16ης Ιουνίου 2020, υπό την προϋπόθεση ότι θα εκδώσει το πιστοποιητικό ασφάλειας πριν από τις 30 Οκτωβρίου 2020.
                                       Εφόσον ΕΑΑ αναγνωρίζει ότι δεν θα είναι σε θέση να εκδώσει πιστοποιητικό ασφάλειας πριν από τις 30 Οκτωβρίου 2020, ενημερώνει αμέσως τον αιτούντα και τον Οργανισμό, και εφαρμόζονται οι παράγραφοι 2 έως 4.»·
                                    
                                 
                              
                                    β)
                                 
                                 
                                    παρεμβάλλεται η ακόλουθη παράγραφος 6α:
                                    
                                       «6α.   Εφόσον ο προβλεπόμενος τόπος παροχής της υπηρεσίας δεν περιορίζεται σε ένα κράτος μέλος, ενιαίο πιστοποιητικό ασφάλειας που έχει εκδοθεί από τον Οργανισμό μεταξύ της 16ης Ιουνίου 2020 και της 30ής Οκτωβρίου 2020 εξαιρεί το δίκτυο ή τα δίκτυα οποιουδήποτε κράτους μέλους που έχει ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798. Οι εθνικές αρχές ασφάλειας των κρατών μελών που έχουν προβεί στην κοινοποίηση αυτή:
                                       
                                                   α)
                                                
                                                
                                                   θεωρούν ενιαίο πιστοποιητικό ασφάλειας εκδοθέν από τον Οργανισμό ως ισοδύναμο με το μέρος του πιστοποιητικού ασφάλειας που εκδίδεται σύμφωνα με το άρθρο 10 παράγραφος 2 στοιχείο α) της οδηγίας 2004/49/ΕΚ·
                                                
                                             
                                                   β)
                                                
                                                
                                                   εκδίδουν, από τις 16 Ιουνίου 2020, πιστοποιητικά ασφάλειας σύμφωνα με το άρθρο 10 παράγραφος 2 στοιχείο β) της οδηγίας 2004/49/ΕΚ με περίοδο ισχύος που δεν υπερβαίνει εκείνη του ενιαίου πιστοποιητικού ασφάλειας.»·
                                                
                                             
                                 
                              
                                    γ)
                                 
                                 
                                    η παράγραφος 7 αντικαθίσταται από το ακόλουθο κείμενο:
                                    
                                       «7.   Στις περιπτώσεις που αναφέρονται στην παράγραφο 2 στοιχείο α) και στις παραγράφους 6 και 6α του παρόντος άρθρου, η εθνική αρχή ασφάλειας συνεργάζεται και συντονίζεται με τον Οργανισμό για να προβεί στην αξιολόγηση των στοιχείων που παρατίθενται στο άρθρο 10 παράγραφος 3 στοιχείο α) της οδηγίας (ΕΕ) 2016/798. Στην περίπτωση αυτή, ο Οργανισμός αποδέχεται την αξιολόγηση που αναφέρεται στο άρθρο 10 παράγραφος 2 στοιχείο α) της οδηγίας 2004/49/ΕΚ την οποία διενήργησε η εθνική αρχή ασφάλειας.»·
                                    
                                 
                              
                                    δ)
                                 
                                 
                                    προστίθεται νέα παράγραφος 8:
                                    
                                       «8.   Μεταξύ 16 Ιουνίου 2020 και 30 Οκτωβρίου 2020, στα κράτη μέλη τα οποία έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798, οι αιτούντες πιστοποιητικό ασφάλειας για τους σκοπούς της οδηγίας 2004/49/ΕΚ μπορούν να υποβάλλουν στις εθνικές αρχές ασφάλειας φάκελο ο οποίος καταρτίζεται σύμφωνα με το παράρτημα I.
                                       Οι αιτήσεις για πιστοποιητικά ασφάλειας σύμφωνα με τον παρόντα κανονισμό γίνονται δεκτές από τις εθνικές αρχές ασφάλειας, που αναφέρονται στο πρώτο εδάφιο, για τους σκοπούς της οδηγίας 2004/49/ΕΚ.»·
                                    
                                 
                              
                  
                        3)
                     
                     
                        το άρθρο 16 αντικαθίσταται από το ακόλουθο κείμενο:
                        
                           «Άρθρο 16
                           Κατάργηση
                           Ο κανονισμός (ΕΚ) αριθ. 653/2007 καταργείται από τις 16 Ιουνίου 2019.
                           Ωστόσο, εξακολουθεί να εφαρμόζεται έως τις 15 Ιουνίου 2020 στα κράτη μέλη που έχουν ενημερώσει τον Οργανισμό και την Επιτροπή, σύμφωνα με το άρθρο 33 παράγραφος 2 της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο και που δεν έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798.
                           Εξακολουθεί να εφαρμόζεται έως τις 30 Οκτωβρίου 2020 στα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2α της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο.»·
                        
                     
                  
                        4)
                     
                     
                        στο άρθρο 17, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται από τις 16 Ιουνίου 2019 στα κράτη μέλη που δεν έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2 της οδηγίας (ΕΕ) 2016/798.
                        Εφαρμόζεται από τις 16 Ιουνίου 2020 στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2 της οδηγίας (ΕΕ) 2016/798 και που δεν έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2α της οδηγίας (ΕΕ) 2016/798.
                        Εφαρμόζεται σε όλα τα κράτη μέλη από τις 31 Οκτωβρίου 2020.
                        Ωστόσο, το άρθρο 15 παράγραφοι 1, 2, 3 και 7 εφαρμόζεται από τις 16 Φεβρουαρίου 2019 και το άρθρο 15 παράγραφος 6 εφαρμόζεται από τις 16 Ιουνίου 2019 σε όλα τα κράτη μέλη.
                        Το άρθρο 15 παράγραφος 6α εφαρμόζεται από τις 16 Ιουνίου 2020 σε όλα τα κράτη μέλη.
                        Το άρθρο 15 παράγραφος 8 εφαρμόζεται από τις 16 Ιουνίου 2020 στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2α της οδηγίας (ΕΕ) 2016/797.».
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 138 της 26.5.2016, σ. 102.
         
            (2)  Οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για την τροποποίηση των οδηγιών (ΕΕ) 2016/797 και (ΕΕ) 2016/798 όσον αφορά την παράταση των περιόδων μεταφοράς τους στο εθνικό δίκαιο (ΕΕ L 165 της 27.5.2020, σ. 27).
         
            (3)  Οδηγία 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (ΕΕ L 164 της 30.4.2004, σ. 44).
         
            (4)  Εκτελεστικός κανονισμός (ΕΕ) 2018/763 της Επιτροπής, της 9ης Απριλίου 2018, σχετικά με τον καθορισμό πρακτικών ρυθμίσεων για την έκδοση ενιαίων πιστοποιητικών ασφάλειας των σιδηροδρομικών επιχειρήσεων κατ’ εφαρμογή της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου, και με την κατάργηση του κανονισμού (ΕΚ) αριθ. 653/2007 της Επιτροπής (ΕΕ L 129 της 25.5.2018, σ. 49).